Anjing Bangkaew Thai

Anjing Bangkaew Thai atau hanya anjing Bangkaew ialah satu baka anjing dari Thailand. Ia merupakan anjing jenis spits bersaiz sederhana.

Penampilan
Anjing Bangkaew Thai bertubuh padat berprofil segi empat sama. Ia berperkadaran baik dengan gaya jalan lancar. Lapis bulu gandanya terdiri daripada lapis bulu bawah pendek, dengan rerambut pengawal lebih panjang yang tumbuh melaluinya untuk membentuk lapis bulu luar. Lapis bulunya lebih tebal dan lebih panjang di sekitar leher, dada, dan belakang yang membentuk suria mirip singa, yang lebih ketara pada anjing jantan berbanding dengan yang pada anjing betina. Ekor berbulunya terangkat dengan lengkungan sederhana ke atas ke belakang. Baka ini terdapat dengan warna putih dengan cahaya warna merah, kelabu, perang, dan hitam dalam pelbagai corak. Sesetengah anjing mempunyai lapis bulu putih. Matanya berwarna perang dan hitam dan bersaiz sederhana dengan bentuk badam. Giginya mengandungi gigitan gunting.

Sejarah
Bang Kaeo (Bangkaew) ialah sebuah kampung yang terletak di Daerah Bang Rakam, Wilayah Phitsanulok di rantau tengah di Thailand. Di daerah ini, berhampiran dengan Sungai Yom, anjing betina hitam putih tempatan milik seorang sami Buddha telah disilangkan dengan seekor anjing liar yang kini pupus, lalu menghasilkan anjing pertama baka in. Sejak tahun 1957, pembiakan terpilih daripada satu perinduk tunggal ini menghasilkan baka kini.

Kesihatan dan perangai
Ini ialah baka cerdas, atletik, tangkas, dan tegap. Ia sesuai sebagai pendamping setia dan bersikap pelindung untuk keluarga serta sebagai anjing penjaga cemerlang. Anjing Bangkaew Thai ialah anjing penyayang, cerdik, dan berwaspada yang menjadikan teman keluarga cemerlang dan setia serta anjing pekerja dan anjing pemburu baik. Baka ini bersikap penyayang terhadap keluarganya, bergaul dengan baik dengan kanak-kanak, dan anjing yang tersosialiasi dengan betul berlembut dengan kanak-kanak lebih kecil.

Anjing Bangkaew Thai bukan baka yang agresif tetapi dapat gemar menjauhi orang asing dan sangat kuat menjaga wilayah dan bersikap pelindung. Walau bagaimanapun, baka ini lebih cenderung untuk mengancam berbanding dengan menggigit dan menyerang. Ia sesuai sebagai anjing penjaga dan anjing pengawal yang lantang-lantang mengumumkan ketibaan mana-mana pelawat (rakan atau orang asing).

Anjing Bangkaew Thai ialah baka yang diketahui sangat agresif terhadap anjing lain. Ia bergaul dengan baik dengan haiwan lain jika sosialisasi bermula dari usia sangat muda. Baka ini tentunya untuk pemilik berpengalaman.

Anjing Bangkaew Thai ialah baka cerdas, namun berdikari dan dapat menjadi degil. Oleh itu, pelatihan tidak selalu mudah. Ia memerlukan pelatihan tekal dalam sesi-sesi pendek dengan banyak ganjaran seperti ganjaran makanan atau pujian. Tugasan berulang patut dielakkan, kerana anjing ini cepat bosan.

Lihat juga
 Senarai baka anjing

Catatan

Rujukan

Bangkaew Thai, Anjing
Bangkaew Thai, Anjing
Bangkaew Thai, Anjing
Bangkaew Thai, Anjing
Bangkaew Thai, Anjing